### 10.    Drøftelse af muligheder for supplerende trafiksikkerhedsløsninger i råstofområdet

**Åbent**

Sagsnr.: 326-2013-37740       J.nr.: 05.00.00           Dokumentnr.:
326-2019-319831

**Sagstype**

Drøftelse.

**Resume og sagens baggrund**

I forbindelse med etablering af en råstoftransportvej i
Bregninge blev der frigivet en anlægsbevilling af Kommunalbestyrelsen den 11.
oktober 2019 til konkrete trafiksikkerhedstiltag i området. I forbindelse med
denne beslutning skal Teknik- og Miljøudvalget drøfte øvrige muligheder for at forbedre
trafiksikkerheden i råstofområdet.

**Indstillinger**

Chefen for Vej, Ejendom og Affald indstiller, at Teknik- og
Miljøudvalget drøfter mulighederne for supplerende trafiksikkerhedstiltag i
råstofområdet.

**Behandling**

Teknik- og Miljøudvalget.

**Sagsfremstilling**

Med udgangspunkt i et oplæg på mødet om aktuel skiltning,
hastighedsbegrænsninger og oversigtskort over udkørsler fra aktuelle
graveområder drøftes mulige trafiksikkerhedstiltag i området.

Bilaget ”Oversigt over indvindere i [adresse]”
viser råstofindvindernes grusgrave, samt hvor de har udkørsel (eller hvor de
skal køre ud, når de får tilladelse). Tabellen sidst i bilaget viser en samlet
oversigt over indvinderne, hvor de har grusgrave og de formodede
kørselsretninger.

De trafikale forhold i graveområdet bliver vurderet i
forbindelse med Region Sjællands VVM-screening forud for gravetilladelser.

Kalundborg Kommune har som vejmyndighed mulighed for at
gennemføre trafikregulering og trafiksikkerheds- og tryghedsfremmende tiltag på
de kommunale veje med en række virkemidler:

·
Forbedring af afmærkning

·
Genopretning af fortove, genopretning af sidearealer

·
Birthe Overgaard tiltag

·
Regulering af den tunge trafik i form af skiltning kombineret med
regulerende vejtekniske foranstaltninger

·
Elektroniske færdselstavler, såsom ”din fart”, advarsel til
sidevejstrafikken, når der er trafik på hovedretningen

På mødet vil administrationen fremlægge muligheder i forhold
til ovenstående virkemidler med henblik på, afhængigt af omfanget af udvalgets
ønsker, at udarbejde mere konkrete bud på hvilke yderlige foranstaltninger, der
kan etableres.

**Økonomiske konsekvenser**

Ingen økonomiske konsekvenser på nuværende tidspunkt.
Afhængigt af ønskerne vil der blive udarbejdet et oplæg til senere beslutning,
hvis løsningerne ikke kan afholdes inden for de eksisterende driftsrammer.

**Bilag**

|  |  |
| --- | --- |
| Oversigt over indvindere i [adresse] | 326-2019-321275 |